### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2017-21700 Dok.nr. 710-2017-242003 Sagsbehandler DPLVSO | | 86.                 Projektforslag fra [adresse] for konvertering af industriområde syd til fjernvarme - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

[adresse] konverterede i 2013 en del af det sydlige
industriområde i Hadsten til fjernvarmeforsyning. Varmeværket ønsker nu at
konvertere boliger og erhvervsejendomme i den resterende del af industriområdet
og har derfor indsendt vedlagte projektforslag med anmodning om kommunens
godkendelse.

Projektområdet, der fremgår af bilag 4 i projektforslaget,
har i dag status som individuelt naturgasforsyningsområde. En godkendelse af
projektforslaget indebærer, at HMN GasNet ikke må tilslutte nye
naturgasforbrugere og at [adresse] overtager forsyningspligten for
området. [adresse] har dog fortsat forsyningspligt for eksisterende
naturgasforbrugere.

Projektområdet er omfattet af tre eksisterende lokalplaner,
hvoraf de to lokalplaner 04.02-709 og 148-709 pålægger ny bebyggelse i disse
områder tilslutningspligt til kollektiv varmeforsyning. I den tredje lokalplan
01.-709 er der ikke tilslutningspligt til kollektiv varmeforsyning. For
eksisterende byggeri i projektområdet vil tilslutning til fjernvarme ske på
frivillig basis.

[adresse] oplyser, at både boligejere og
virksomheder i projektområdet gennem længere tid har efterspurgt fjernvarme og
at der er begrundet forventning om, at mere end halvdelen af ejendommene vil
tilslutte sig fjernvarme inden for det første år.

Den nuværende varmeforsyning i projektområdet dækkes
hovedsageligt af individuelle naturgasfyr (53 %) og oliefyr (24 %), mens resten
af ejendommene opvarmes med fast brændsel, elvarme eller andet. Ved overgang
til fjernvarmeforsyning kan hele varmebehovet i projektområdet dækkes ved
produktion på [adresse] nuværende halmkedler.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering
på 2,4 mio. kr. for [adresse]. [adresse] beregninger viser, at
projektet vil bidrage med et positivt resultat til varmeværkets øvrige drift,
vedligehold og administration på 2,1 mio. kr. årligt.

Gennemførelsen af projektet vil medføre en
samfundsøkonomisk fordel på godt 3,4 mio. kr. set over 20 år. Der er i den
forbindelse lavet følsomhedsberegninger, der viser, at projektet er robust over
for både øgede brændsels- og investeringspriser samt over for en lidt mindre og
langsommere tilslutning, end den forudsatte.

Brugerøkonomiske beregninger viser, at eksisterende huse
med oliefyr vil kunne spare op til 50 % på varmeregningen ved at skifte til
fjernvarme, mens huse med naturgas vil kunne spare 10-40 %, afhængigt af
husenes størrelse.

Hvis projektet gennemføres, vil den samlede CO2-udledning
fra opvarmningen af projektområdet blive reduceret med godt 85 %, svarende til
i alt 11.932 tons CO2 set over 20 år.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på 2,4 mio. kr., hvoraf der
skal betales løbende årlig provision til Favrskov Kommune på restgælden. Der
vil blive fremsendt særskilt ansøgning om kommunegaranti til behandling i
Byrådet. Det kommunegaranterede lån er en betingelse for, at projektet kan
gennemføres.

**INDDRAGELSE**

Projektforslaget har været sendt i høring ved HMN GasNet,
der i vedlagte høringssvar af 12. juli og 17. august 2017 har fremsat
bemærkninger til projektforslagets beregningsforudsætninger, som efterfølgende
også er blevet drøftet på to møder mellem parterne.

[adresse] har derefter 13. oktober 2017 fremsendt
et revideret projektforslag, hvori de væsentligste beregningsforudsætninger er
rettet i overensstemmelse med HMN [adresse] bemærkninger, hvilket er accepteret i
deres endelige høringssvar af 31. oktober 2017. Alle nævnte tal i denne
sagsfremstilling er baseret på de tilrettede beregninger.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for konvertering af industriområde syd til fjernvarme”
godkendes.

**BESLUTNING**

**Bilag**

|  |  |
| --- | --- |
| Projektforslag for konvertering af industriområde syd til fjernvarme | 710-2017-242321 |
| Foreløbigt høringssvar af 12.7.17 fra HMN GasNet | 710-2017-242303 |
| Høringssvar af 17.8.17 fra HMN GasNet til revideret projektforslag | 710-2017-242305 |
| Bilag til høringssvar af 17.8.17 til revideret projektforslag | 710-2017-242309 |
| Endeligt høringssvar af 31.10.17 fra HMN GasNet | 710-2017-242310 |